(มายอร์กา พฤษภาคม 2024)
แล้วนี่อะไร ดูเจ้ากุ้งมังกรตัวนี้สิ
ฉี่เหรอจ๊ะ
ไหนดูซิ
- บอกทุกคนหรือยัง - ยังเลยครับ
ควรบอกใช่ไหม
เรื่องที่จะเลิกเล่นน่ะเหรอ
คงต้องบอกแหละเนอะ
แต่ถ้าเกิดหายดี…
บอกตอนนี้หรือไม่งั้นก็…
ถ้าต้องบอกจริงๆ ละก็นะ…
พร้อมไหมจ๊ะ
คุณย่าร่อนเก่งนะเนี่ย
คุณย่าเก่งมาก
จริงไหม คุณย่าสุดยอดไปเลย
เดี๋ยวก่อนๆ
ผมคิดว่าผมคงต้องเลิกเล่น หลังจบรายการโรลังด์-การ์รอส
แล้วคิดว่าจะแข่งรายการอะไรหลังจากนั้นอีกไหม
คงจะยากแล้วครับ แม่
แต่อย่าเพิ่งบอกใครนะ เพราะ…
ห้ามบอกใครเด็ดขาดเลยนะ
เราก็ต้อง…
ยอมรับความจริงกัน
คือมันก็…
ผมว่าผมก็ยื้อเวลา…
มานานมากแล้ว
นานกว่าที่คิดจริงๆ แหละ
ใช่
แล้วลูกรู้สึกโอเคไหม
ไม่รู้สิ ผมก็เป็นของผมแบบนี้แหละ จะให้ว่ายังไง…
(ราฟา)
(สองสัปดาห์ก่อนการแข่งขันโรลังด์-การ์รอส)
หวดให้ข้ามเน็ตหน่อยสิโว้ย
หวดให้ข้ามเน็ตหน่อย
ลูกแบบนี้ห้ามพลาดเด็ดขาด ไม่ได้เลย
ไม่น่าต้องวิ่งมาตรงกลางด้วยซ้ำ
ตีดีมาตลอดแล้วจู่ๆ ก็ตีพลาดสองลูก…
แต่กลับทำให้ความรู้สึกเขา…
(คาร์ลอส โมยา หัวหน้าโค้ช)
ดิ่งเหวจนฉุดไม่ขึ้นเลย
แม่งเอ๊ย ทำไมเคลื่อนไหวช้าขนาดนี้วะ
บ้าฉิบ
อย่าบ่นให้มันเยอะนักเลย
- เพราะสุดท้ายแล้ว… - ใช่ บ่นไปก็ไม่ช่วยอะไรเลย
ก็นั่นแหละ ไม่งั้นก็เหมือน ขุดหลุมให้ตัวเองตกลงไปแล้วขึ้นมาไม่ได้
ฉันรู้ว่าคงไม่ง่ายที่จะทำใจให้สนุกไปกับมัน…
แต่พยายามทำให้ได้…
ที่ปารีสก็ต้องเป็นแบบนี้ ไม่ว่ายังไงก็ตาม เริ่มซะตั้งแต่ตอนนี้เลย
เพราะไม่รู้หรอกว่า นายจะฝึกแบบนี้ได้อีกกี่ครั้ง เข้าใจไหม
ถ้าทำแบบนี้มันถึงจะเป็นความทรงจำที่สวยงาม อีกสี่ห้าปี พอมองย้อนกลับมา…
ตอนนั้นแหละ
ถ้านายไม่ได้ใช้ช่วงเวลานี้ให้มันสนุก นายจะอยากย้อนเวลากลับมาแก้ไข
แล้วไอ้ช่วงเวลาพวกนี้น่ะ มันย้อนกลับมาไม่ได้แล้วนะ
(ปารีส พฤษภาคม 2024)
ผ่านมาแล้ว 715 วัน
นับจากครั้งล่าสุดที่ราฟา นาดาล ก้าวเท้าลงบนเซ็นเตอร์คอร์ตที่โรลังด์-การ์รอส
นี่คือการปรากฏตัวครั้งที่ 19 ของเขาที่นี่
ครั้งแรกนั้นเกิดขึ้น ตอนที่เขาอายุเพียง 18 ปี เมื่อปี 2005
นี่คือความผูกพันที่พิเศษที่สุด ในประวัติศาสตร์โลกกีฬา
ระหว่างราฟา นาดาล กับสนามที่เขาเคยคว้าแชมป์มาแล้ว 14 สมัย
ราฟา!
และเราหวังว่านี่คงจะไม่ใช่ครั้งสุดท้าย
(โรลังด์-การ์รอส ปารีส ราฟาเอล นาดาล)
(เจ็ดวันก่อนแข่งนัดแรก)
อย่าพลาดลูกนั้นสิ
- เอาหน่อย ตั้งใจ - ครับ
ตอนนี้…
ตลอดอาชีพของราฟา
มีหลายครั้งที่เขาเข้มงวดกับตัวเองมากเกินไป
(เสียงคาร์ลอส โมยา หัวหน้าโค้ช)
ในช่วงเวลาแบบนี้
ผมต้องพยายามเป็นเพื่อนให้เขา ไม่ใช่เป็นโค้ช
มีหลายปีที่มีเรื่องวุ่นวายและยากลำบาก
และถึงแม้ผมจะไม่ได้เป็นส่วนหนึ่ง ของทีมงานเขาในตอนนั้น
แต่ผมก็รับรู้ได้ว่าเขาต้องเจอกับอะไรบ้าง
(โรลังด์-การ์รอส 2015 รอบก่อนรองชนะเลิศ)
ปี 2015 เป็นปีที่แย่ที่สุด
จนถึงตอนนั้น มันเป็นครั้งเดียว ในอาชีพการเล่นของผม
ที่ผมไม่ชนะเลยแม้แต่รายการเดียว ในช่วงฤดูกาลคอร์ตดิน
พลังงานผมลดลง ความสามารถในการรวมสมาธิก็น้อยลง
เห็นได้ชัดว่ามีบางอย่างผิดปกติ
ผมเดินลงสนามพลางคิดในใจว่า
"รอดูซิว่าวันนี้จะเป็นยังไง"
- สู้ๆ ราฟา! - ราฟา!
เอาเลย ราฟา!
เขาอยู่กับความวิตกกังวลมาโดยตลอดค่ะ
แต่ไม่เคยอาการหนักเท่าตอนนั้น
ฉันจำได้ว่าเขาไม่สามารถรวบรวมสมาธิได้เลย
ตอนเขาโยนลูกเสิร์ฟขึ้นไป เขาแทบจะมองไม่เห็นลูกด้วยซ้ำ
ผมควบคุมอะไรไม่ได้เลย
ออก
นี่คือลูกที่เขาต้องทำให้ได้ หากต้องการกลับเข้าสู่เกม
ผมคิดว่า "นี่เรากำลังทำตัว น่าขายหน้าต่อหน้าทุกคนอยู่"
พลาดครับ
นาดาลพลาดอีกแล้ว
และแมตช์นั้นมันสะท้อนให้เห็นถึง
สิ่งที่ผมต้องเจอในชีวิตประจำวัน มาเป็นเวลาหลายเดือน
- ฟอลต์ - เกม เซต แมตช์ ยอโควิช
ราชาคอร์ตดินถูกโค่น จากบัลลังก์โรลังด์-การ์รอสแล้วครับ
ความยิ่งใหญ่ไร้เทียมทานมาถึงจุดสิ้นสุดแล้ว เขาตกรอบก่อนรองชนะเลิศ
หลังจากชนะ 70 ครั้ง และแพ้เพียงสองครั้งบนคอร์ตดินที่ปารีส
อันดับโลกของนาดาล ร่วงลงไปอยู่อันดับที่ 10 ของเอทีพี
วันจันทร์อาจตกไปอยู่อันดับ 11 ถ้าซองก้า…
ผมเกือบจะตัดสินใจหยุดพัก จากการเล่นเทนนิสไปสักพักเลยครับ
ผมเบื่อการใช้ชีวิตแบบวันต่อวันในตอนนั้นมาก
แต่…
ลุงโตนี่ไม่ค่อยจะ…
เอาเป็นว่าลุงเขาไม่ชอบการพักซะเท่าไร
(มายอร์กา พฤศจิกายน 2015)
เขาเชื่อว่าทางที่จะฟื้นฟูร่างกายได้เร็วที่สุด
คือต้องเล่นเทนนิสต่อไป
ผมมักจะพูดเสมอว่า "ฉันไม่เคย เห็นใครเก่งขึ้นได้จากการพักผ่อน"
เพราะเวลาแพ้
ผมเชื่อว่าการฝึกซ้อมคือคำตอบ
อีกลูก
ซ้อมหนักไหมครับ
หนักกว่าตอนแข่งอีก
เพื่อที่เวลาลงสนามจริงจะได้พร้อมเต็มที่ไงล่ะ
หรือไม่พร้อมเลย
(โฆอัน ฟอร์กาเดส เทรนเนอร์ส่วนตัวของราฟา)
ผมไปคุยกับโตนี่
บอกเขาว่าราฟาต้องพักให้มากกว่านี้
ควรลดปริมาณฝึกซ้อมลงหน่อย
แต่โตนี่คงไม่ชอบใจนัก
ผมบอกแค่ว่า
"ต้องฝึกให้หนักกว่านี้"
เขาเชื่อเสมอว่า อะไรก็ตามที่ทำไปเพื่อปกป้องราฟาเอล
จะมีแต่ทำให้เขาอ่อนแอลงในการแข่งขัน
แต่ผมเป็นห่วงเรื่องสภาพจิตใจมากกว่า
เพราะทุกอย่างมันเชื่อมโยงกัน
ในชีวิตประจำวัน มันส่งผลกระทบต่อเขามากเลยค่ะ
การที่ไม่สามารถหลุดพ้นจากสภาวะวิตกกังวลได้
ฉันจำได้ว่าช่วงนั้น เขาต้องมีน้ำติดตัวไว้ตลอดเวลา
ขึ้นรถไม่ได้เลยถ้าไม่มีน้ำติดไปด้วย
เขารู้สึกเหมือนหายใจไม่ออก
ถ้าผมไม่มีขวดน้ำอยู่ในมือ
ผมจะกลืนน้ำลายไม่ได้เลย
คอแห้งผากไปหมด
กลืนน้ำลายทีก็เหมือนติดคอ
ผมรู้เลยว่ามันคือความวิตกกังวล
แต่ผมไม่รู้จะแก้ไขยังไง
(ยูเอสโอเพ่น 2016 รอบที่สี่)
และนั่นคือช็อตที่เขาตีไม่ข้ามเน็ต
ผมพยายามพูดกับตัวเองว่า ทุกอย่างกำลังดีขึ้นทีละนิดๆ
แต่ไม่เลยครับ ไม่มีอะไรดีขึ้นเลย
ผมทำไม่ได้
น่าจะเป็นการยืนยันแล้วละครับ คราวนี้
ว่าราฟาเอล นาดาลไม่ใช่นักเทนนิสคนเดิม และจะไม่มีวันกลับไปเป็นคนเดิมอีกแล้ว
ถ้าวิตกกังวลมันก็คือวิตกกังวล
ผมไม่ได้ให้ความสำคัญกับมันมากนัก
ผมคิดว่า "ถ้าลุยทำมันต่อไปก็จะผ่านมันไปได้"
ราฟาเอล นาดาลต้องพ่ายแพ้ ในรอบก่อนรองชนะเลิศอีกครั้ง
และสำหรับนาดาล นี่คือความผิดหวังอย่างแรง
เดินคอตกผ่านโถงทางเดิน ที่เขาเคยได้รับชัยชนะมานับครั้งไม่ถ้วน
สองปีนั้นคือช่วงเวลาที่… ผมพูดได้ว่ายากลำบากที่สุดในอาชีพของผมเลย
จนทำให้ผมต้องหันไป
พึ่ง
จิตแพทย์
เขาบอกว่าน่าจะเกิดจาก
การที่ต้องแบกรับความกดดัน อย่างมหาศาลมานานหลายปี
และการต้องใช้ชีวิต อยู่ภายใต้ความเครียดตลอดเวลา
ความสัมพันธ์ในการทำงาน ของผมกับลุงโตนี่ก็ไม่ได้แย่นะครับ
แต่ผมอาจจะต้องการ
ให้จิตใจได้รับสาส์นที่ต่างออกไปบ้าง
ในที่สุดเราก็ได้ข้อสรุปว่า
จำเป็นต้องมีคนอื่นเข้ามาร่วมทีม
พ่อผมเป็นคนโทรหาโตนี่
เพราะผมคงพูดเองไม่ได้
สำหรับผม มันเป็นความรู้สึกที่ยาก เป็นการตัดสินใจที่ยากมาก
เพราะผมเชื่อว่า…
ลึกๆ แล้ว ผมรู้สึกว่า
การพาคนอื่นเข้ามาร่วมทีมจะทำให้ลุงโตนี่เสียใจ
พอทำอะไรอยู่อย่างเดิมวนไปซ้ำๆ
ก็อาจจะคิดว่าอยากทำอะไรที่มันแปลกใหม่บ้าง
โตนี่เป็นพี่ชายผมก็จริง แต่…
(เซบาสเตียน นาดาล พ่อราฟา)
ลูกชายผมต้องมาก่อน
โตนี่อาจไม่ค่อยปลื้มเท่าไร
แต่เราคิดกันแล้วว่ามันจะเป็นผลดีต่อราฟา
และจากจุดนั้น เราก็เริ่มมีความคิดที่จะดึงตัว…
คาร์ลอสเข้ามา
(ออสเตรเลียนโอเพ่น ปี 1997)
ตอนเด็กๆ คาร์ลอสคือนักเทนนิสที่ผมปลื้มมากๆ
(มายอร์กา ปี 1997)
(สู้เคียงข้างคาร์ลอส)
(โรลังด์-การ์รอส 1998)
คาร์ลอสคือนักเทนนิสชาวสเปนคนแรก ที่ได้เป็นมือหนึ่งของโลก
แถมยังมาจากมายอร์กา
เวลาเห็นคาร์ลอส โมยา รู้สึกยังไงบ้าง
ผมอยากเก่งเหมือนเขาครับ
ผมเข้าร่วมทัวร์ตั้งแต่อายุยังน้อย
คนเดียวที่ผมรู้จักจริงๆ คือคาร์ลอส
จับมือไหม
- นี่ไง - แบบนี้
ผมรู้สึกมาตลอดว่าคาร์ลอส มีแต่ความปรารถนาดีให้กับผม
ยังเล่นอยู่หรือเปล่า
เขาเป็นเด็กดี ถ่อมตัว นิสัยเงียบๆ
ผมพยายามช่วยเขาเสมอ ให้คำแนะนำถ้าเขาเอ่ยปากถาม
- อันนี้มันเลื่อนขึ้นครับ - เหรอ
มันเลื่อนขึ้นตอนผมเล่น
รู้ใช่ไหมว่าต้องเอาเทปสีแดงมาพันตรงนี้
ผมมองเห็นเลยว่าเขาคือผู้เล่น ที่สามารถเอาชนะใครก็ได้ในทัวร์
อย่าลืมนะครับว่าเรากำลังดู ผู้เล่นที่เก่งที่สุดอันดับสี่ของโลก
กำลังแข่งกับเด็กอายุ 16 ปี แถมยังเป็นฝ่ายตามหลัง
- ออก - เขาทำสำเร็จครับ!
ช่างเป็นช่วงเวลาที่น่าทึ่งจริงๆ สำหรับนาดาล
เห็นได้ชัดว่าเด็กคนนี้ต้องเก่งกว่าผมแน่ๆ แต่…
ผมไม่เคยอยากฉุดเขาหรือทำให้เขาตกต่ำลงเลย
เฮ้ย ต้องไปทางซ้ายสิ
ขับยังไงวะเนี่ย
บอกให้ไปทางซ้าย
ไอ้นี่โกงนี่หว่า
ตอนที่เขาตัดสินใจดึงตัวผมมาร่วมทีม
ผมก็รู้สึกเซอร์ไพรส์นิดหน่อย
(มายอร์กา ธันวาคม 2016)
ผมไปทานมื้อเย็นกับเขาที่ปัลมา แล้วเราก็คุยกันอยู่สามชั่วโมง
เกี่ยวกับสิ่งที่เขาเชื่อว่าผมต้องการ และสิ่งที่เขารู้สึกว่าจะเข้ามาช่วยเสริมได้
เขาไม่ชนะรายการแกรนด์สแลมมาสองปีแล้ว
ผมบอกเขาว่า "ฉันว่านาย ยังคว้าแชมป์แกรนด์สแลมได้
และกลับมาเป็นมือหนึ่งของโลกได้อีกครั้ง"
หลังจากที่คุยกันเสร็จ ผมก็เชื่อเลยครับ
เชื่อว่าตัดสินใจถูกแล้วที่ดึงตัวเขามาร่วมทีม
คาร์ลอสเข้าร่วมทีมในช่วงปลายปีนั้น
โดยตั้งใจให้คาร์ลอสกับโตนี่ทำงานร่วมกันเป็นทีม
สุดท้ายแล้ว ผมก็เข้าใจว่า
ถ้าผลลัพธ์มันไม่ดีพอ
และต้องมีอะไรเปลี่ยนแปลง การเปลี่ยนแปลงก็อาจเป็นเรื่องดี
ตอนผมเข้ามา เขาอายุ 30 แล้ว
เขาจึงต้องล้างความเคยชิน ที่เคยใช้ได้ผลในอดีตออกไปบ้าง
เราปรับเปลี่ยนระบบการฝึกซ้อมนิดหน่อย
เขาเชื่อว่าเราต้องปรับเวลาซ้อมให้สั้นลง
แต่เน้นความเฉพาะเจาะจงมากขึ้น โดยโฟกัสที่สิ่งที่เขาต้องการจริงๆ
เรามักจะถูกพร่ำบอกเสมอว่า
ราฟาต้องเล่นแมตช์เยอะๆ เพื่อสร้างความมั่นใจ
แต่ฝีมือเขามันระดับนี้แล้ว ผมไม่คิดว่าเขาจำเป็นต้องแข่งเยอะขนาดนั้น
แมตช์ในรอบแรกๆ ของแกรนด์สแลม สามารถใช้เพื่อหาจังหวะการเล่น
และสร้างความมั่นใจ
รายการแรกที่เราไปแข่งด้วยกัน คือออสเตรเลียนโอเพ่น
(ออสเตรเลียนโอเพ่น ปี 2017)
"ผมดีใจที่ได้กลับมาแข่งอีกครั้ง" ราฟา นาดาลกล่าว
ราฟาคงลำบากใจอย่างมาก
เขาไม่ได้คิดจะทิ้งลุงโตนี่ แต่นี่คือการตัดสินใจที่ราฟาต้องการ
เขาอยากมีคาร์ลอสอยู่เคียงข้าง
ในสายตาของสื่อหรือความเห็นของคนทั่วไป
คาร์ลอสเริ่มเข้ามามีบทบาทที่โดดเด่นมากขึ้น
จิตใจเข้มแข็ง เชื่อมั่นในตัวเอง
ซึ่งนั่นคือราฟาในแบบที่เราอยากเห็น
บอกได้เลยว่าในปี 2017 ตั้งแต่เริ่มต้น
เห็นชัดเลยว่าบางอย่างกำลังจะกลับมา
ผมไม่เคยเห็นใครเลยตลอดชีวิตนี้
ที่จะมีความเชื่อมั่นในตัวราฟา
มากเท่ากับชาร์ลี โมยาอีกแล้ว
ยอดเยี่ยม!
หลายครั้ง ก่อนแข่ง ผมจะบอกเขาว่า
"จำไว้ว่านายเป็นใคร"
"ทำให้คู่แข่งรู้ว่ากำลังแข่งอยู่กับใคร"
"สิ่งที่นายทำมาทั้งหมดมันน่าเหลือเชื่อมากนะ"
"ทำให้คู่ต่อสู้รู้สึกถึงความยิ่งใหญ่ในอดีตนั่นซะ"
(โรลังด์-การ์รอส ปี 2017)
คว้าแชมป์สมัยที่สิบมาครองได้สำเร็จ
ราชาคอร์ตดินหวนคืนสู่บัลลังก์อีกครั้ง
ตั้งแต่จุดนั้น ผมคิดว่ามุมมองเขาเปลี่ยนไป
เขาเริ่มคิดว่า…
(บราโว่ ราฟา)
"ฉันกลับมาเป็นราฟา นาดาลอีกครั้ง ราฟาคนเดิมที่ฉันเป็นมาตลอดหลายปี"
ค้างไว้ตรงนั้น
(ปารีส พฤษภาคม 2024)
ดีมาก
คราวนี้ส่งแรงให้มากกว่าเดิมนะ โอเคไหม มันจะยากขึ้นหน่อย
(สี่วันก่อนการแข่งขันรอบแรก)
เหลือเชื่อจริงๆ ครับ ผู้คนกว่า 6,000 คน มาเฝ้าดูราฟา นาดาลฝึกซ้อม
ขนลุกเลย
ราฟา!
โอเล่!
อดทนไว้นะ อดทนไว้แล้วหาทางไปต่อให้ได้
หาให้เจอ เพราะนายทำได้
การเดินลงสนามเพื่อไปฝึกซ้อม
แล้วมีเสียงเชียร์ดังกระหึ่ม
มีคนตะโกนเรียกชื่อ
ช่างงดงามจริงๆ
เจอแบบนี้ ใครมันจะไปเลิกเล่นเทนนิสลงล่ะ
สู้ๆ ค่อยๆ เก็บทีละแต้ม ราฟาเอล
เยี่ยมมาก ลูกศิษย์
เอาเลยๆ
เก่งมาก ทำได้ดีมาก
ราฟาฝึกซ้อมได้ดีมาก
เขายังซ้อมวันละสามชั่วโมงทุกวัน
ชนะทุกเซตที่เล่น
- มาจุ๊บทีนึง เร็ว - จุ๊บหน่อย
- ขอพ่อกอดหน่อย - ไปให้พ่อกอดหน่อย
- เหงื่อท่วมเลย - ไม่…
ขอพ่อกอดแน่นๆ สักทีน่า
คุณตัดสินใจแน่นอนหรือยังครับว่า นี่จะเป็นเฟรนช์โอเพ่นครั้งสุดท้าย
เพราะทุกคนทึกทักเอาเองว่ามันจะเป็นอย่างนั้น
แต่ผมไม่รู้ว่าคุณตัดสินใจแน่แล้วหรือยัง
อาจจะเป็นครั้งสุดท้าย
หรืออาจจะไม่ แต่…
แต่มาลองดูกันนะครับ
ตามหลักแล้วผมควรจะเลิกเล่น
แต่ผมก็คงเสียใจ ถ้าไม่มีโอกาสได้พยายามอย่างเต็มที่จริงๆ
ร่างกายของผมดีขึ้นมาก ในช่วงไม่กี่สัปดาห์ที่ผ่านมา
ครอบครัวผมก็แฮปปี้
ผมก็มีความสุขที่ได้เล่น ผมสนุกกับมัน
ดังนั้นผมไม่สามารถพูดได้ 100 เปอร์เซ็นต์ว่า นี่จะเป็นโรลังด์-การ์รอสครั้งสุดท้ายของผม"
เพราะผมยังไหวอยู่
(สามวันก่อนแข่งรอบแรก)
สวัสดีตอนเช้าครับ ทุกๆ ท่าน
ขอขอบคุณและยินดีต้อนรับสู่โรลังด์-การ์รอส
สถานที่สำคัญแห่งนี้
จะเป็นที่จัดพิธีจับสลาก เพื่อแบ่งสายการแข่งขันรอบสุดท้าย
การจับฉลากที่สำคัญมาก
เพราะตั้งแต่แมตช์แรก นาดาลมีสิทธิ์เจอผู้เล่นคนไหนก็ได้ในโลก
การจับสลากยังไม่เรียบร้อยครับ เหลือผู้เล่นมือวางอันดับต้นๆ
ชักจะน่าสนุกแล้วสิครับ
- โตติ โตติ โตติ… - "โตติ โตติ" เหรอ
ชอบจังนะ ไอ้โตติเนี่ย
ผมว่าราฟาจะไปถึงรอบก่อนรองฯ ได้นะ แต่ถ้าเขาเจออัลคาราซตั้งแต่รอบแรก…
ไม่มีทางรู้เลยว่าเขาจะได้แข่งกับใคร
มือวางอันดับสามและสี่ มารี-โจ
- อันดับสี่ - อเล็กซานเดอร์ ซเวเรฟ
และข่าววันนี้
คือราฟา นาดาลพบกับความซวยเข้าแล้วครับ
ในการจับสลากโรลังด์-การ์รอส
เขาจะต้องประเดิมสนาม พบกับซเวเรฟ มือวางอันดับสี่ของโลก
- จับคู่ได้แหล่มเลยนะเนี่ย - อะไรจะเกิดมันก็ต้องเกิด
สายนี้เบาหวิว
ซเวเรฟ
- อะไรนะ รอบแรกเหรอ - รอบแรก
เจอแบบนี้ก็ไปไม่เป็นเหมือนกันนะเนี่ย
- เขาโอเคไหมครับ - ครับ
อีกอย่าง เขามาที่นี่เพื่อคว้าแชมป์
(เสียงมาร์ก โลเปซ โค้ช)
ราฟา!
คุณคือที่สุดของที่สุดแล้วครับ
คนฝรั่งเศสรักคุณมากนะ
(มายอร์กา ปี 2017)
มันเป็นเรื่องดีไม่ใช่เหรอครับ ที่ได้เห็นนาดาล… นาดาลตัวจริง
กลับมาโลดแล่นอีกครั้ง
ผมคิดว่านาดาลสามารถกลับมาลุ้น ตำแหน่งมือหนึ่งของโลกได้อีกครั้งครับ
การดึงคาร์ลอสเข้ามาร่วมทีม
ได้ผลดีมากในช่วงแรกๆ คิดว่านะครับ
วันหนึ่งเราซ้อมกันที่มานากอร์
ตอนนั้นโตนี่ไปบรรยายอยู่ที่ต่างประเทศ
แล้วมีคนเช็กโทรศัพท์
แล้วบอกว่ามีแถลงการณ์จากโตนี่
"โตนี่ นาดาลจะยุติบทบาทการเป็นโค้ช ให้ราฟา นาดาลในฤดูกาลหน้า…"
สื่อรายงานข่าวว่า
ลุงจะเลิกร่วมงานกับผมและปีนี้จะเป็นปีสุดท้าย
นั่นแหละ
เรารู้เรื่องจากข่าว
ราฟาไม่รู้ ผมก็ไม่รู้ เขาไม่ได้บอกใครเลย
รู้ตอนออกข่าวนั่นแหละครับ
ผมไม่ได้คิดแบบนั้นเลย ตอนที่ดึงคาร์ลอสเข้ามาร่วมทีม
สำหรับผม มันไม่ใช่ว่า "คาร์ลอสมาแล้วลุงโตนี่ต้องไป"
เขาจะแยกทางกับลุงโตนี่
โค้ชที่อยู่กับเขามานานกี่ปีแล้วนะ
- 27 หรือ 28 ปี - 27 หรือ 28 ปี
ผมคิดว่าตามปกติแล้วควรจะบอกพวกเรา
ก่อนที่จะไปบอกสื่อ
แต่เขาก็คงมีเหตุผลของเขา
ผมก็เลยบอกว่า "อยากให้พ่อทำยังไง"
ผมอยากรู้สึกว่าตัวเองยังมีประโยชน์ในชีวิต
ผมไม่ชอบการอยู่ในที่ที่ผมรู้สึกว่า
ผมแทบจะช่วยอะไรไม่ได้เลย
นั่นคือเหตุผลที่ผมตัดสินใจถอยออกมา
แต่เขาคงรู้สึกช็อกน่าดูเลยนะครับ
คิดว่าไม่หรอก
- ไม่เหรอครับ - ไม่
ผมก็รู้สึก…
ช็อกนิดหน่อย แน่นอนอยู่แล้ว
ก็ลุงโตนี่คือลุงของผมนี่ครับ
อิทธิพลที่ท่านมีต่อผม…
มันยิ่งใหญ่กว่าใครทุกคนในชีวิตผมเลย
ในแง่หนึ่ง ผมก็รู้สึกกลัว
เมื่อนึกถึงว่าผมจะเป็นยังไงถ้าไม่มีลุงโตนี่
(ยูเอสโอเพ่น รอบชิงชนะเลิศ ปี 2017)
ปี 2017
ผมชนะยูเอสโอเพ่น
และจบปีนั้นด้วยการเป็นมือหนึ่งของโลก
ผมคิดว่าเขามีวิวัฒนาการ
และเปลี่ยนมุมมองที่เขามีต่อตัวเองไปนิดหน่อย
และนั่นคือเหตุผลที่ผมคิดว่า
เขายังคงประสบความสำเร็จได้ ถึงอายุจะเข้าสู่วัย 30 ไปแล้ว
(โรลังด์-การ์รอส ปี 2018)
ในแง่หนึ่ง ผมว่ามันช่วย เสริมความมั่นใจให้เขาอย่างมาก
ฟอลต์!
เกม เซต และแมตช์ นาดาลเป็นฝ่ายชนะ
คว้าแชมป์แกรนด์สแลมรายการที่ 17 มาครอง
ผมใช้ชีวิตในช่วงปีท้ายๆ ของอาชีพ ด้วยความรู้สึกที่เป็นอิสระมากขึ้น
และมีความตึงเครียดน้อยลง กว่าตอนที่ลุงโตนี่ยังอยู่
เขาได้เรียนรู้ว่าการผ่อนคลายลงนิดหน่อย
การมีกิจวัตรประจำวันที่ได้สนุกกับมันจริงๆ…
เขาเป็นผู้ใหญ่มากขึ้น
พออายุเข้าเลขสามก็รู้จักตัวตนอย่างสมบูรณ์แล้ว
พูดง่ายๆ ก็คือ ไม่ได้เป็นเด็กน้อยคนเดิมอีกต่อไปแล้ว
เขาอยู่กับพ่อแม่จนถึงประมาณ…
ปี 2018 มั้งคะ
และคงจะอยู่แบบนั้นต่อไปเรื่อยๆ
แต่…
จริงๆ แล้วฉันเป็นคนเสนอให้ย้ายไปอยู่ด้วยกัน แล้วเขาก็แบบ…
"ทำไมล่ะ"
ก็ผมกลัว…
กลัวการตัดสินใจครั้งนั้น
แต่พอตัดสินใจไป
ทุกอย่างก็โอเค
เธอคือผู้หญิงที่ผมอยากสร้างครอบครัวด้วย
และไม่ต้องสงสัยเลยครับ เธอคือแรงสนับสนุนที่สำคัญมากสำหรับผม
ผมมีความสุขในอาชีพมากในช่วงปีเหล่านั้น
ผมสนุกจริงๆ ที่เห็นตัวเองได้ลงแข่งในระดับสูงสุด
(โรลังด์-การ์รอส ปี 2019)
ราฟา นาดาลคว้าแชมป์ได้เป็นครั้งที่ 18
แชมป์วิมเบิลดันสมัยที่ห้า ของซูเปอร์สตาร์ชาวเซอร์เบีย
โนวัค ยอโควิช 16 รายการ โรเจอร์ เฟเดอเรอร์ 20 รายการ
น่าทึ่งมากที่ได้เห็นพวกเขา แสดงฝีมือเทนนิสในระดับนี้ออกมา
เล่นแบบท็อปฟอร์มที่สุด เล่นได้ดีในทุกพื้นสนาม
เก็บได้ทั้งสี่เมเจอร์
จนอยากจะอุทานว่า "โชคดีอะไรอย่างนี้"
แล้วก็คิดได้ว่า "เดี๋ยวนะ มันก็ไม่ได้เกิดขึ้นลอยๆ"
เหตุผลที่พวกเขายังยืนหยัดอยู่ได้ ก็เพราะพวกเขาต่างผลักดันซึ่งกันและกัน
"โห หมอนั่นยังคว้าแชมป์ รายการใหญ่ได้หลายรายการในหนึ่งปี
ทั้งๆ ที่อายุใกล้ 40 มากกว่า 30
แล้วทำไมฉันจะทำไม่ได้"
สามต่อสองเซต
แชมป์ยูเอสโอเพ่น!
(ยูเอสโอเพ่น ปี 2019)
นี่เป็นครั้งแรก
ที่นาดาลตามหลังเฟเดอเรอร์ อยู่เพียงรายการเดียวเท่านั้น
ลุยกันต่อแล้วครับ
ราฟาเอล นาดาลกำลังครองเกมเสิร์ฟ เพื่อแชมป์โรลังด์-การ์รอสสมัยที่ 13
และแชมป์แกรนด์สแลมรายการที่ 20
เกม เซต และแมตช์ นาดาลเป็นฝ่ายชนะ
ในปี 2020 ราฟาเอล นาดาล คว้าแชมป์รายการที่ 20 ได้สำเร็จ
เอาชนะคู่แข่งคนสำคัญอย่างโนวัค ยอโควิช
(ออสเตรเลียนโอเพ่น ปี 2022)
เกิดปาฏิหาริย์ขึ้นที่เมลเบิร์น
การพลิกกลับมาอย่างเหลือเชื่อ แชมป์รายการใหญ่รายการที่ 21
ผู้เล่นที่ยิ่งใหญ่ที่สุดตลอดกาล
ผมรู้สึกดีอย่างเหลือเชื่อ
ผมอยากทำทุกวิถีทางเพื่อที่จะได้เล่นต่อไป
แต่หลังจากจบรอบชิงออสเตรเลียนโอเพ่น
สภาพร่างกายผมไม่ดีเลย
(มายอร์กา กุมภาพันธ์ ปี 2022)
เดี๋ยวก่อนๆ
ระวังขาให้ดีๆ นะ
- เป็นไงบ้าง - ราฟา เป็นยังไงบ้างครับ
ไม่รู้เลยครับ อีกไม่กี่วันก็คงรู้
- รู้สึกยังไงบ้างครับ - คิดว่าดีหรือเปล่า
ไม่รู้สึกอะไรเลยครับ
บอกตามตรงว่าพวกเราทุกคนประหลาดใจมาก
ที่เขายังเล่นได้นานขนาดนี้
เท้าข้างนั้นมันเสื่อมสภาพลงเรื่อยๆ มาหลายปีแล้ว
จนสุดท้าย เท้ามันตะโกนร้องว่า
"ฉันไปต่อไม่ไหวแล้ว"
(มาดริดโอเพ่น ปี 2022)
หลายเดือนหลังจากนั้นค่อนข้างหนัก
โอ้ ทำได้ครับ!
ลูกศิษย์เอาชนะอาจารย์ได้แล้ว
เขาแข่งที่มาดริด
แล้วก็แพ้
(อิตาเลียนโอเพ่น 2022)
ไปแข่งที่โรม
ก็แพ้
- ปัญหาที่เท้า - ดูเหมือนมันจะส่งผลมากเลย
มาถึงโรลังด์-การ์รอสด้วยความกังวลอย่างมาก
เจ้าของแชมป์แกรนด์สแลม ผู้ชนะเลิศรายการโรลังด์-การ์รอส 13 สมัย
ราฟาเอล นาดาลจากสเปน!
ผมเจ็บตลอดเวลา
ผมคิดว่าทุกคนรู้สึก
เหมือนว่าอาชีพของผม…
มันจบลงแล้ว
เห็นได้ชัดเลยว่าร่างกายเขาไม่ไหวแล้ว
เป็นครั้งแรกที่เห็นนาดาล วางลูกหยอดได้ไม่ค่อยดีนัก
ทำให้จอร์แดน ทอมป์สันตามเก็บได้สบายๆ
เขาเจ็บระหว่างแข่งแมตช์แรก
แต่ก็ยังชนะมาได้
ก่อนแข่ง
ผมให้ยาชาเขานิดหน่อยเพื่อให้เขาเล่นได้
แต่หลังจากนั้นเขาบอกผมว่า
"อังเฆล พูดตามตรงนะ ผมไม่รู้ว่าจะแข่งจนจบทัวร์นาเมนต์นี้ได้ยังไง"
"ผมเจ็บเหลือเกิน"
เท้าของเขามันไม่ตอบสนอง ต่อการรักษาอีกต่อไปแล้ว
ตอนออกจากสนาม
พ่อต้องแบกผม
แบบนี้เลย เอาแขนพาดไหล่ แบกผมกลับห้อง
ผมเจ็บปวดมาก
นอนไม่ได้เลยแม้แต่นาทีเดียว
คืนนั้นทั้งคืน ผมไม่ได้นอนเลย
แล้วก็เอาแต่คิดไม่หยุดอยู่ทั้งคืน
เช้าวันต่อมา ผมโทรหาอังเฆล
แล้วถามเขาว่า
"พอจะมีวิธีไหนที่จะทำให้ เส้นประสาทรับความรู้สึกเป็นอัมพาต
โดยไม่ส่งผลกระทบต่อเส้นประสาท ที่ควบคุมการเคลื่อนไหวไหม"
เขาก็บอกว่า "มี จะลองดูก็ได้"
แต่ในทางการแพทย์ สำหรับผมแล้ว…
นั่นคือขีดจำกัดสูงสุดแล้วครับ
เพราะอาจทำเส้นเอ็นขาดได้เลย
พวกเขาฉีดยาผมตรงนี้ ตรงนี้ แล้วก็ตรงนี้…
ฉีดเข้าที่เส้นประสาท ที่ส่งผลต่อพื้นที่ทั่วบริเวณเท้าส่วนนี้
ผมก็ไม่รู้ว่ามันจะได้ผลจริงไหม
แต่ก็ออกไปแข่งทั้งแบบนั้น
นี่คือแมตช์ที่พวกเรารอคอย
(รอบก่อนรองชนะเลิศ)
และช่วงเวลานั้นก็มาถึงแล้ว
ทั้งคู่กำลังจะเผชิญหน้ากันเป็นครั้งที่ 59
เรารู้ดีว่าเขาต้องใช้วิธีที่ฝืนธรรมชาติสุดขีด เพื่อให้ตัวเองลงแข่งได้
ปรากฏว่าเขาไม่รู้สึกอะไรเลย เท้าของเขาชา
มันค่อนข้างเสี่ยงนะครับ ถ้าไม่รู้สึกอะไรตรงนั้นเลย
พอเท้าเริ่มขยับไปผิดทิศทางก็จะไม่รู้ตัวเลย
เยี่ยม!
เขารู้ดีว่ายังเจ็บอยู่
แต่เขาพูดชัดเจนเลยว่า
ถ้าผมทำให้เขาหายเจ็บได้มากพอที่จะลงแข่ง
เขาจะสู้ให้สุดใจ และเขาก็ทำแบบนั้นจริงๆ
สำหรับราฟา รู้เลยว่า ทุกแมตช์คือการ "สู้จนตัวตาย"
ระดับความมุ่งมั่นกัดไม่ปล่อย ที่เขานำลงไปใช้ในสนาม
แมตช์นั้นมันเหลือเชื่อมากจริงๆ
และเขาก็ทำได้สำเร็จครับ ราฟา นาดาล!
ผ่านเข้าสู่รอบรองชนะเลิศโรลังด์-การ์รอส
เท้าไม่มีความรู้สึก แต่กลับชนะแมตช์นี้ได้เนี่ยนะ
แล้วยังไงต่อล่ะ
ถ้าเอาผ้าปิดตาเล่นก็คงจะชนะด้วยใช่ไหม
คือแบบ อะไรเนี่ย
ราฟากำลังจ่อที่จะคว้าแชมป์สมัยที่ 14
ณ โรลังด์-การ์รอสแห่งนี้
ราฟาทุ่มเททุกอย่างจริงๆ
เทหมดหน้าตักเลย
ผมเชื่อมั่นว่าราฟาเดินลงสนามในวันนั้น
โดยคิดว่านั่นอาจเป็น แมตช์เทนนิสครั้งสุดท้ายของเขา
เพราะไม่อย่างนั้น
ผมคิดไม่ออกเลยว่า ร่างกายเขาจะทนรับไหวได้ยังไง
ผู้เล่นที่ยิ่งใหญ่ก้าวขึ้นไปอีกขั้นแล้ว
ชายผู้ทำให้ปาฏิหาริย์กลายเป็นเรื่องธรรมดา
เพิ่งจารึกประวัติศาสตร์หน้าใหม่อีกครั้ง
ผมไม่รู้ว่าใช่ปาฏิหาริย์ไหม แต่ถ้าไม่ใช่ก็ใกล้เคียงครับ
ราฟา
เขาผ่านอะไรมามากมายกว่าจะมาถึงจุดนี้
แต่ผมต้องขอสารภาพนะ
ผมเขียนสกู๊ปข่าวเลิกเล่นของเขาเตรียมไว้แล้ว เหมือนที่นักข่าวหลายๆ คนทำ
ผมเซฟไว้ในคอมพิวเตอร์ และตอนที่เขาเดินไปที่ไมโครโฟน
ฝูงชนต่างคาดหวังบางอย่าง และผมรู้ว่านักข่าวทุกคนก็เช่นกัน
ทุกคนพร้อมที่จะกด "ส่ง" ข่าวที่เขียนเตรียมไว้แล้ว
ผมก็ไม่รู้ว่าอนาคตจะเป็นยังไง
แต่ผมจะสู้ต่อไป จะพยายามเล่นต่อไป
ขอบคุณมากครับ ขอบคุณทุกคนมาก ทุกคน ขอบคุณครับ
"ลบ"
หรือ "เซฟไว้ก่อน" ประมาณนั้น
นั่นคือสัญญาณที่บอกว่าเรากำลังจะเดินไปสู่ จุดจบที่ขมขื่นไม่ทางใดก็ทางหนึ่ง
เคยแอบคิดไหมครับว่าน่าจะเลิกเล่นไปซะ
หลังจบโรลังด์-การ์รอส 2022
ไม่เลยสักนิด
ทำไมจะคิดแบบนั้น
ผมไม่เคยมีความคิดที่อยากจะหยุดเล่นเลยนะ
ผมอยากเล่นต่อไปเรื่อยๆ
เป็นเรื่องที่ตัดสินใจง่ายมากเลย
ผมแค่กำลังค้นหาขีดจำกัดของตัวเองอยู่
(ปารีส พฤษภาคม 2024)
(วันแข่งขัน)
ถ้าพูดถึงซเวเรฟ เขาพกความมั่นใจมาเต็มเปี่ยม และ…
ผมว่าเขาเป็นพวก…
- ไม่ ผมบอกเลย… - วันนี้ต้องเป็นวันที่ดีแน่
ขอบคุณนะ ราฟา!
รักคุณนะ ราฟา
ราฟา
ยังไม่บ่นเลยสักคำ
- กับนายเหรอ - เรื่องร่างกาย
แย่แล้ว
- ก็เลยไม่รู้ว่าดีหรือเปล่า - ยังไม่บ่นเลยสักคำ
ดูนิ่งมากเลย
ไปหาปะป๊ากันดีกว่า
ปะป๊า ป๊า
ป๊า
ก็ได้ ไม้เดียว แค่ไม้เดียวนะ
ท้องฟ้าวันนี้ขมุกขมัวและเปียกชื้นไปหมดเลยครับ
แต่พวกเรากำลังจะได้เห็น การแข่งขันเทนนิสที่เจิดจรัส
ถ้าจะมีการแข่งขันรายการไหน
ที่คุ้มค่ากับการออกไปสู้ตายถวายหัวละก็
ต้องปารีสนี่แหละ
โอกาสที่เขาจะชนะถือว่าน้อยมากๆ
งานหินสำหรับราฟาเลยครับ
เขาใช้ร่างกายอย่างหนักหน่วงมานานหลายปี
และด้วยตำแหน่งแชมป์โรลังด์-การ์รอส 14 สมัย
ในปี 2005 2006 2007 2008 2010
2011 2012 2013
2014 2017
2018 2019 2020
และ 2022
ราฟาเอล นาดาล!
ไม่มีทางที่จะกาชื่อราฟาเอล นาดาลทิ้งได้เลย ที่สนามปารีสแห่งนี้
สู้เขา!
สนามชาร์ตริเยร์ปิดหลังคาลงแล้ว
เสียงเชียร์จะยิ่งดังกึกก้องกว่าเดิมแน่นอนครับ
ตื่นเต้นอย่างเห็นได้ชัด แต่ผมว่ายังโอเคอยู่
ซเวเรฟเปิดเกมได้ดีมาก
(ซเวเรฟ 5-เอ นาดาล 3-40)
ราฟา นาดาลไม่เคยเสียเซตในการฝึกซ้อม
แต่เขากลับเสียเซตแรกไป ในช่วงเวลาที่สำคัญที่สุด
โห ไม่อยากจะเชื่อเลย
เดี๋ยวก็ดีขึ้น เชื่อสิ
เอาน่า กัส เชื่อมั่นหน่อยสิ
แม้จะเกิดอะไรขึ้นมากมาย ในเส้นทางอาชีพของผม
ทุกช่วงเวลาที่ผมต้องห่างหายจากสนามไป
ทุกช่วงเวลาที่ดูเหมือนว่ามันจะจบลงแล้ว
แต่ผมก็…
รักษาความมุ่งมั่นที่จะสู้ต่อไปเสมอครับ
ราฟาเอล! เชื่อมั่นเข้าไว้!
สู้เขา!
เยี่ยมมาก
อยู่ๆ ก็มีแรงฮึดขึ้นมา
สู้ๆ ประคองเกมไว้ให้ดี!
เอาเลย!
ช่างเป็นแต้มที่เหลือเชื่อจริงๆ ครับ นาดาลได้เบรกพอยต์ติดต่อกันสี่ครั้งแล้ว
เห็นแล้วใช่ไหม
- เริ่มเชื่อมั่นแล้ว - ตอนนี้น่ะ
พลิกเกมได้เยี่ยมมาก โห…
โอ้ อีกหนึ่งลูกที่น่าตะลึง
กำลังจะได้เห็นการเล่นไทเบรกกันแล้ว
นาดาลชิงแต้มไปได้สำเร็จ
โธ่ ไม่นะ!
เอาเลย!
สู้เขา!
นาดาลไม่เคยยอมแพ้ง่ายๆ เลย
ซเวเรฟเดาทางได้อีกแล้ว
นาดาลกำลังตกที่นั่งลำบากแล้วครับ
เซตพอยต์ที่สองของนักเทนนิสเยอรมัน
สองต่อศูนย์เซต ซเวเรฟ
ซเวเรฟนำสองต่อศูนย์เซต
อยากรู้จังว่าเขายังเหลือแรงอีกเท่าไร
น่าจะเหนื่อยแล้วละ
เหนื่อยมาก
ผมไม่เคยคิดเลยว่าตอนอายุ 37 ปี
ผมจะยังพยายามลงเล่นเทนนิสอยู่
ผมรู้ว่าผมไม่จำเป็นต้องพิสูจน์อะไรให้ใครเห็น
แม้แต่กับตัวเอง
แต่ผมหยุดไม่ได้
นี่คือตัวตนของผม
สิ่งที่ผมเป็น
ออก!
เกม เซต และแมตช์ ซเวเรฟเป็นฝ่ายชนะ
การมาเยือนโรลังด์-การ์รอสครั้งสุดท้าย ของราฟา นาดาล
อาจจบลงด้วยความพ่ายแพ้ก็เป็นได้
แดดออกแล้ว
เริ่มมีแดดแล้วครับ
ราฟาเอล นาดาล!
เขาจะกลับมาอีกไหม ไม่มีใครรู้
แต่เขาได้สร้างตำนานที่ยิ่งใหญ่ไว้แล้ว คว้าแชมป์โรลังด์-การ์รอส 14 สมัย
ปะป๊าทำอะไร ราฟาน้อย รู้ไหมว่าปะป๊าทำอะไร
แป่ว
ปะป๊าทำแบบนี้เลย
เอาเป็นว่า
สถิตินี้คงจะทำลายได้ยาก
- ทำลายยากเหรอ - ใช่
ผมว่ามันน่าจะยากกว่า หรือเปล่า ไม่รู้นะ
ผมว่ายากกว่าทำลายสถิติ แชมป์ 24 รายการของยอโควิชซะอีก
ใช่
ไม่มีใครรู้หรอก จริงไหม แต่ถ้าต้องให้ผมพนัน
ผมว่าทำลายสถิติโรลังด์-การ์รอส 14 สมัย
ใช้เวลานานกว่า ทำลายสถิติแกรนด์สแลมป์ 24 รายการ
ไม่นะ ไม่แข็ง
ไอ้ก้อนนี่มันไม่ได้แข็ง
มันนิ่ม ดูสิ ลองกดแบบนี้
เห็นไหม ตรงที่บวมไม่แข็งเลย มันนิ่ม
เอเลี่ยนหรือเปล่า
เขาบอกว่าคงไม่ใช่ความคิดที่ดีเท่าไร ถ้าจะฝืนไปแข่งยูเอสโอเพ่น
ใช่ ผมก็ว่างั้นแหละ
วันนี้อากาศดีจัง
ที่นี่อากาศดีนะ
ตอนที่มาถึงโรลังด์-การ์รอสปีนี้
ทุกคนนึกว่าเขาจะอำลาวงการ
แต่พอเขาเริ่มรู้สึกดีขึ้นตอนซ้อม
เขาก็เริ่มคิดว่าอยากลุยต่อ
(บอสตาด สวีเดน กรกฎาคม 2024)
แต่ลึกๆ แล้ว ฉันคิดอยู่ตลอดว่า
"เราจะลุยต่อทั้งๆ แบบนี้ได้ยังไง"
ผมว่าเขาชอบความทรมาน…
(เสียงราฟาเอล มายโม)
โดยมีความตั้งใจ ที่จะก้าวข้ามความทรมานนั้นไปให้ได้
แต่ในช่วงท้ายของอาชีพของเขา
ความทรมานนั้น ไม่ได้นำพาให้เขาก้าวข้ามมันไปได้อีก
กลายเป็นเพียงความเจ็บปวดที่ต้องทนไปวันๆ
และผมคิดว่านั่นคือสิ่งที่ทำให้ ไฟในตัวเขาดับลงในที่สุด
(สวีดิชโอเพ่น รอบชิงชนะเลิศ)
วันนี้เป็นวันแข่งรอบชิงที่บอสตาด
มีหลายแมตช์ที่เขาดูเหมือนไม่ใช่คนเดิม
เหมือนหมดสภาพไปแล้วจริงๆ
เคลื่อนไหวได้ช้ามากเลยแฮะ
ผมว่าเขาต้องไปถึงจุดที่เขา…
ได้สัมผัสถึงความเจ็บปวด ที่ต้องทนเห็นว่าตัวเองกำลังกลายเป็นอะไร
เขาจำเป็นต้องรับรู้ถึงขีดจำกัดของตัวเอง
ต้องเห็นลูกที่เขาเคยวิ่งไปถึง และหวดเป็นลูกวินเนอร์ได้อย่างง่ายดาย
แต่วันนี้กลับไปไม่ถึงมันอีก
และต้องเห็นระดับการเล่น ที่ครั้งหนึ่งเคยเป็นเรื่องง่ายเหมือนการหายใจ
แต่ตอนนี้กลายเป็นเรื่องที่เป็นไปไม่ได้
เกม เซต และแมตช์ บอร์เจสเป็นฝ่ายชนะ
หลังแพ้ที่บอสตาด
ราฟาก็ส่งข้อความหาเราหลังจากนั้นไม่กี่ชั่วโมง
เขียนว่า "ทุกคนครับ…
ปกติผมไม่ใช่คนที่จะพูดอะไรแบบนี้
แต่วันนี้ ขอพูดตรงๆ ว่า ผมรู้สึกแย่มาก รู้สึกหมดแรงจริงๆ
ผมต้องขอโทษทุกคนด้วยจริงๆ สำหรับวันนี้
ผมไม่สามารถหาพลังงาน เพื่อผลักดันตัวเองให้ไปได้ไกลกว่านี้
หรือแม้แต่จะพยายามลองดูเลยด้วยซ้ำ
ระหว่างที่แข่งอยู่ ผมตัดสินใจว่าผมจะเลิกเล่น
ขอบคุณทุกคนสำหรับทุกอย่าง
และถึงแม้จะดูไม่เข้าท่า ที่จะมาขอโทษในนาทีนี้ของอาชีพ
แต่ผมก็จะทำเพราะนั่นคือสิ่งที่ผมรู้สึกจริงๆ
ขอกอดทุกคนแน่นๆ"
หลังจากจบแมตช์นั้น เขาขังตัวเองอยู่ในห้องน้ำ
แล้วก็…
หมดสภาพเลยจริงๆ ค่ะ
ถึงความสู้ไม่ถอยมันจะฝังลึกอยู่ในสายเลือด
แต่ในวินาทีนั้น ที่บอสตาด เขาตระหนักได้ว่า
เขาฝืนทำแบบนี้ต่อไปไม่ได้อีกแล้ว
เขาพูดว่าอะไรที่ทำให้คุณรู้สึกว่า "มันจบแล้ว"
ก็พูดแบบนี้แหละค่ะ
"ผมต้องเลิกเล่นแล้ว"
ไม่ใช้คำว่า "อยากเลิกเล่น"
"ผมต้องเลิกเล่น"
เขาบอกไหมว่าทำไม พูดแค่นั้นเลยเหรอครับ
มันชัดเจนอยู่ในตัวแล้วค่ะ
เขาจำตัวเองในสนามไม่ได้อีกต่อไปแล้ว
วินาทีนั้น เขาตระหนักได้ว่า เขาไม่เหลืออะไรจะให้อีกต่อไปแล้ว
(มายอร์กา ตุลาคม 2024)
ในแง่หนึ่ง พอพูดว่าจะเลิกเล่น
สุดท้ายแล้วมันก็หมายความว่า "ผมยอมแพ้แล้ว"
ต้องเลิกเป็นในสิ่งที่เป็นมาเกือบทั้งชีวิต
กลับไปเป็นคนธรรมดาคนหนึ่ง
สวัสดีครับ ทุกคน
ผมอยากขอแจ้งให้ทุกคนทราบถึง
เรื่องที่ผม
นึกภาพและคิดไตร่ตรองมานานแล้ว
(เดวิสคัพ พฤศจิกายน 2024)
ผมตัดสินใจแล้วว่ารอบชิงเดวิสคัพ
จะเป็นทัวร์นาเมนต์สุดท้ายของผม ในฐานะนักเทนนิสอาชีพ
ราฟา!
ผมยึดมั่นในความหวังมาเสมอ เชื่อว่าทุกอย่างจะดีขึ้น
เหมือนที่เคยเป็นมาหลายครั้งในอาชีพผม
แต่ครั้งนี้ไม่ใช่แบบนั้น
คำถามก็คือ
"จะดึงดันทำต่อไปทำไม"
(หกเดือนต่อมา)
(โรลังด์-การ์รอส พฤษภาคม 2025)
ขอต้อนรับทุกท่านเข้าสู่พิธีเชิดชูเกียรติ
เพื่อเป็นเกียรติแก่ราฟาเอล นาดาล
(ราฟาเอล นาดาล)
ผมคงจะมีความทุกข์มาก
ถ้าผมรู้สึกว่าตัวเองยังไม่ได้ต่อสู้อย่างถึงที่สุด
นั่นคือสิ่งที่ผมกลัวที่สุดมาโดยตลอด
แต่ตอนนี้ ผมไม่กลัวอะไรอีกต่อไปแล้ว
ราฟา!
ขอบคุณครับ
(ชัยชนะเป็นของผู้ที่ไม่ยอมแพ้)
มันยากที่จะเริ่มต้นพูดถึงใครสักคน แต่…
ลุงโตนี่ครับ
ลุงคือเหตุผลที่ทำให้ผมมายืนอยู่ตรงนี้
ขอบคุณที่อุทิศชีวิตส่วนใหญ่ของลุง
เพื่อที่จะอยู่เคียงข้างผม
ทั้งฝึกสอน พูดคุย หลอกล่อผม
ทรมานผม ทำให้ผมหัวเราะ
และผลักดันผมไปถึงขีดจำกัด
สิ่งที่เราผ่านมาด้วยกันมันไม่ได้ง่ายเสมอไป
แต่มันคุ้มค่าที่สุดอย่างไม่ต้องสงสัยเลยครับ
ผมบรรลุเป้าหมายของผมแล้ว
นั่นคือการทุ่มเทอย่างสุดความสามารถ
และเดินไปถึงวันเลิกเล่นด้วยใจที่สงบ
สงบสุขอย่างที่สุด กับสิ่งที่เส้นทางอาชีพของผมได้เป็นมา
(โรลังด์-การ์รอส ประเภทชายเดี่ยว)
ครับ
(ราฟาเอล นาดาลสร้างสถิติ ในสิบอันดับแรกของโลก)
(ต่อเนื่องยาวนานถึง 912 สัปดาห์)
(เกือบ 18 ปี)
(เขาเป็นผู้เล่นเพียงคนเดียว ในประวัติศาสตร์เทนนิส)
(ที่ครองอันดับหนึ่งของโลก ในสามทศวรรษที่แตกต่างกัน)
(ตำแหน่งแชมป์เฟรนช์โอเพ่น 14 สมัยของเขา)
(คือสถิติสูงสุดตลอดกาล ของแกรนด์สแลมรายการเดียว)
(และสถิติชนะ 112 นัด แพ้เพียงสี่นัดที่นี่)
(คืออัตราการชนะในรายการเดียว ที่ยิ่งใหญ่ที่สุดตลอดกาล)